RESOLUCIÓN do 28 de xullo de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros do convenio colectivo do persoal laboral do Concello de Cuntis.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 30/08/2005

Vistas as certificacións expedidas polo secretario do Concello de Cuntis, co visto e prace da alcaldesa en funcións, dos acordos acadados pola comisión informativa de planificación económica, en sesión ordinaria do 22-6-2005, e polo concello en pleno, en sesión ordinaria que tivo lugar o día 24-6-2005, sobre rectificación de erros do parágrafo 1º do artigo 15 do convenio colectivo do persoal laboral do Concello de Cuntis, aprobado na sesión plenaria extraordinaria do 6-4-2004, e publicado no DOG nº 183, do 20 de setembro e no BOP nº 215, do 8 de novembro, con número de código 3603902, e que tiveron entrada no rexistro único do edificio administrativo
da Xunta de Galicia en Vigo o día 6-7-2005, e no sentido en que figura nas devanditas certificacións de acordos.
Que, ao abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos, esta delegación provincial,
ACORDA:
Primeiro.-Rectificar o erro material sufrido no parágrafo 1º do artigo 15 do devandito convenio e no sentido en que figuran nas certificacións referenciadas.
Segundo.-Ordenar a súa inscrición no libro rexistro de convenios colectivos de traballo existente nesta delegación provincial, e notificar ás partes económica e social da comisión negociadora.
Terceiro.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Cuarto.-Dispoñer a súa publicación no Diario Oficial de Galicia.
Vigo, 28 de xullo de 2005.
Joaquín Macías Sánchez
Delegado provincial de Pontevedra
Eu, Dalmiro Núñez Méndez, secretario do Concello de Cuntis,
Certifico que a Comisión Informativa de planificación económica, en sesión ordinaria que tivo lugar o 22-6-2005, co quórum de constitución e votación legalmente establecidos, no punto 2 da parte resolutoria «Rectificación de erros apreciados na publicación no DOG nº 183, do luns 20-9-2004, do convenio colectivo do persoal laboral do Concello de Cuntis, aprobado na sesión plenaria extraordinaria do 6-4-2004», por unanimidade dos concelleiros, o que supón 12 votos a favor (6 do PSOE, 4 do PP, 1 de ADDC e 1 do BNG), aprobou o seguinte acordo:
Primeiro.-Rectificar o erro apreciado no parágrafo 1º do artigo 15 do convenio colectivo do persoal laboral do Concello de Cuntis (Fomento da mobilidade do persoal laboral), de xeito que onde di «o concello fomentará a mobilidade dos traballadores ao seu servizo e para tal efecto e de acordo co que se estableza na relación de postos de traballo o sistema de cobertura dos postos vacantes será o de concurso de méritos entre os traballadores do concello», diga «o concello fomentará a mobilidade dos traballadores ao seu servizo e para tal efecto, e de acordo co que se estableza na relación de postos de traballo, o sistema de cobertura dos postos vacantes será o de concurso de méritos entre o persoal laboral fixo do concello».
Segundo.-Dar traslado á Consellería de Asuntos Sociais, Emprego e Relacións Laborais, para que dispoña o rexistro, o depósito e a publicación, no Diario oficial de Galicia, do acordo.
E para que así conste, expido esta certificación, coa excepción prevista no artigo 206 do Real decreto 2568/1986, do 28 de novembro, de orde da alcaldesa en funcións e co seu visto e prace, en Cuntis o día vinte e catro de xuño de dous mil cinco.
Visto e prace
Fátima Monteagudo Pereira
Alcaldesa en funcións